Սերժ Սարգսյանն իր նախագահության ութ տարիների ընթացքում երեւի միայն երկու անգամ է այնպիսի հիմնարար ու հեռահար խոսք ասել, որ իրադարձությունների հորձանուտում ուղղակի շրջադարձ է նշանավորել: Մի անգամ՝ ներքաղաքական կյանքում, անցյալ տարվա փետրվարին, երբ ՀՀԿ հավաքում հրապարակավ որակազրկեց եւ քաղաքական հանգստի ուղարկեց Գագիկ Ծառուկյանին: Երկրորդ անգամ՝ արտաքին քաղաքական հարաբերություններում, անցյալ շաբաթավերջին՝ Bloomberg-ին տված հարցազրույցում: